kardosdrur/scandi-wiki huggingface dataset:
Solbjerg Station (Himmerland)

Solbjerg Station  var en jernbanestation indtil 31. marts 1969 da Aalborg-Hadsund Jernbane blev nedlagt. Stationen blev opført i 1900, et par km syd for landsbyen Solbjerg ved Ravnsborg Skov og er tegnet af arkitekt: P. Poulsen, der ligeledes var arkitekten bag andre stationer langs banen. 

Stationen havde hovedspor, læssespor samt stikspor til enderampe og galgekran. Stationen bestod af tre bygninger. Selve stationsbygningen blev på et tidspunkt forlænget og pakhuset forøget i bredden.

Efterhånden fremvoksede der en lille stationsby Solbjerg Stationsby med omkring 250 indbyggere i tilknytning til stationen. Stationen er i dag indrettet som villa. Pakhuset og de andre bygninger, der hørte til stationen, eksisterer den dag i dag.

Galleri

Kilder

Eksterne kilder/henvisninger 

 EVP Stationer på Aalborg-Hadsund Jernbane

Lokaliteter i Rebild Kommune
Nedlagte jernbanestationer i Danmark
Etableret i 1900
Ophørt i 1969
Stribet ryle

Stribet ryle (Calidris melanotos) er en vadefugl, der yngler vest for Ural i det nordlige Sibirien, Alaska og Canada. Den overvintrer i det sydlige Sydamerika, Australien og New Zealand og er en meget sjælden, men årlig gæst i Danmark.

Kilder 
 Beskrivelse af stribet ryle på Dansk Ornitologisk Forenings hjemmeside
 Gill, F & D Donsker (Eds). 2012. IOC World Bird Names (v 3.2) www.worldbirdnames.org

Eksterne henvisninger 
 “DK listen” hos www.netfugl.dk  Stribet ryle i Danmark

Mågevadefugle
Arktis' fugle
Spidshalet ryle

Spidshalet ryle (Calidris acuminata) er en vadefugl, der yngler i det nordøstlige Asien. Den overvintrer i Sydøstasien og Australasien, og er kun truffet nogle få gange i Danmark.

Spidshalet ryle bliver af nogle forskere henført til slægten Limicola og menes nært beslægtet med Philomachus (brushøns)
.

Noter

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 Gill, F & D Donsker (Eds). 2012. IOC World Bird Names (v 3.2) www.worldbirdnames.org

Eksterne henvisninger 
 “DK listen” hos www.netfugl.dk  Spidshalet ryle i Danmark

Mågevadefugle
Fugle fra Nordasien
Klireryle

Klireryle (Calidris himantopus) er en vadefugl, der yngler i Nordamerikas arktiske tundra. Den overvintrer i det nordlige Sydamerika, og er en sjælden gæst i Europa. Den blev set i Vejlerne i Danmark i 1998.

Kilder 
 Gill, F & D Donsker (Eds). 2012. IOC World Bird Names (v 3.2) www.worldbirdnames.org 
 “DK listen” hos www.netfugl.dk  Klireryle i Danmark
 Avibase - the world bird database''

Arktis' fugle
Fugle fra Alaska
Fugle fra Canada
Mågevadefugle
Gode Tog til Alle

Gode Tog til Alle, forkortet GTA, er en strategisk plan fremlagt af DSB i januar 1998 umiddelbart efter, at DSB opsplittedes i en operatør-del og en infrastruktur-del (Banestyrelsen). Den bærende ide i planen var at reducere kundernes vente- og skiftetider ved at køre oftere og udbyde flere direkte forbindelser.

Planen forudsatte et massivt reinvesteringsprogram, idet de sjællandske regionaltog i form af lokomotivtrukne Bn-vogne fra 1971-83 skulle udfases inden 2005. Endvidere skulle de jysk-fynske MR-togsæt fra 1978-85 udfases inden 2010. Desuden manglede man siddepladser, dels i myldretids-regionaltrafikken til og fra København, og dels i weekendtrafikken over Storebælt. Til materielfornyelsen skulle indkøbes 150 nye togsæt.

I 1999 bevilligedes de første 4 mia. kr. til GTA, der skulle bruges til at udskifte regionaltogene øst for Storebælt. Yderligere en mia. til tog i almindelighed fulgte i 2000. DSB kunne således allerede i sensommeren udsende udbudsmaterialet til de interesserede producenter, der inden jul skulle afgive tilbud på 60 togsæt, der siden blev til 83 IC4- og 23 IC2-togsæt.

Planen er endnu ikke gennemført fuldt ud som følge af de forsinkede leverancer af IC2 og IC4. Pr. 2013 var GTA dog gennemført på det københavnske S-togsnet, Kystbanen, Øresundsbanen, Svendborgbanen, Grenåbanen og Odderbanen.

Se også 
 Timemodellen

Referencer

Eksterne henvisninger 

 Oplæg af Jakob Preisler fra DSB Trafikplanlægning på Aalborg Trafikdage 1999

DSB
Jernbanetransport i Danmark
Transportpolitik i Danmark
Littoral (Benin)

Littoral er et departement i Benin. Det ligger helt mod syd i landet mellem Nokouésøen og   Beninbugten og grænser til departementerne Atlantique og Ouémé.

Administrativ inddeling
Littoral har kun en kommune; Cotonou, som er Benins største by og økonomiske center.  

Benins departementer
Scottish Cup 1894-95

Scottish Football Association Challenge Cup 1894–95 var den 22. udgave af Scottish Football Association Challenge Cup, nutildags bedre kendt som Scottish Cup. Første runde blev spillet den 24. november 1894, og turneringen blev afsluttet den 20. april 1895, hvor St. Bernard's FC vandt finalen over Renton FC med 2-1. Sejren var St. Bernard's FC's første i turneringens historie.

Resultater

St. Bernard's FC's vej til sejren

Første runde

Anden runde 

Seksten hold spillede om otte pladser i kvartfinalerne.

Kvartfinaler 

I kvartfinalerne spillede de otte vindere fra ottendedelsfinalerne om fire pladser i semifinalerne.

Semifinaler

Finale

Kilder / eksterne henvisninger 
 London Hearts Supporters Club – Scottish Cup Results for 1894-95 
 RSSSF – Scotland Cup Results 1873/74-1877/78 and 1889/90-1995/96 
 IFFHS: Scottish Cup 1894–95 
 Scottish FA – Scottish Cup Final Archive – 1894/95 - Final

Noter 

Sæsoner i Scottish Cup
Fodbold i 1894
Fodbold i 1895
Latvijas valsts meži

Latvijas valsts meži (Letlands statsskove, forkortet LVM) er et statsligt lettisk aktieselskab, der beskæftiger sig med skovbrug. Virksomheden blev etableret i 1999. Latvijas valsts meži består af flere selskaber, herunder LVM Mežs (LVM Skov), LVM Apaļkoksnes piegādes (LVM Tømmerhandel), LVM Sēklas un stādi (LVM Frø og plantering) og LVM Rekreācija un medības (LVM Rekreation og jagt). Virksomheden forvalter et 1,4 millioner hektar stort skovareal, mens det samlede skovbrugsareal når op på 1,62 millioner hektar. LVM havde i 2010 en nettoomsætning på 216 millioner lats.

Kildehenvisninger

Eksterne henvisninger 
 Officiel hjemmeside 

Statsejede virksomheder fra Letland
Skovbrugsvirksomheder
Tärnö Naturreservat

Tärnö Naturreservat er et naturområde på Tärnö og Yttre Ekö i Karlshamns kommun i Blekinge.
Nordøst for Tärnö ligger Bockön-Mjööns Naturreservat. Nord for Yttre Ekö ligger Fölsö Naturreservat. 
De tre reservater ligger i den sydøstlige del af Hällaryds skärgård (også kaldt Karlshamns skärgård), der er én af største skærgårde i Biosfæreområdet Blekinge Arkipelag.

Øen 
Tärnö er den største og den sydligste ø i Hällaryds skärgård. Øen er på 115,7 ha. På øen findes der mellem 40 og 65 huse af varierende alder. I nutiden kan bruges de gamle fiskerhuse som sommerhuse. 
Før i tiden var fiskerlejet befolket af fiskere og småbønder.

Transport 
Det er passagerbåde med forbindelse til Matvik (øst for Karlshamn). Om sommeren anløbes øen også af Blekingetrafikens turistbåde.

Eksterne henvisninger
 Länsstyrelsen i Blekinge: Tärnö , hentet 29-11-2012

Naturreservater i Blekinge
Karlshamn
Pernille Eybye

Pernille Eybye Jørgensen (født 1982) er en dansk forfatter. Hun debuterede i 2004 med spøgelsesromanen "Kristines hjerte".

Hun er født og opvokset i Skjern, indtil hun flyttede til Aalborg i 2003 for at læse til bibliotekar. Hun var uddannet i 2007 og flyttede derefter tilbage til Skjern, har siden arbejdet som bibliotekar, mens hun i fritiden har skrevet romaner for børn og unge.

Bibliografi 

 Kristines hjerte (2004)
 I Månens skygge (2008)
 Sol, sommer & scorereplikker (2008)
 For foden af trappen (2010)
 I Pandoras æske (2010)
 Mission: Drømmeprins (2010)
 Spejlsøstre (2011)
 Blodsøstre (2011)
 Hyænelatter (2011)
 Kampbrødre (2012)
 Følgesvenden (2012)
 Heksekunst (2012)
 Drømmerens datter (2012)
 Drømmejægeren (2012)
 Drømmernes hersker (2012)
 Drømmernes slot (2012)
 Drømmernes kamp (2012)
 Forfald (2013)
 Fortidssynder (2014)
 Tågeslør (2014)
 De små monstre - uhyret (2015)
 De små monstre - du snyder (2015)
 De små monstre - her roder (2015)
 De små monstre - en pige til Bob (2015)
 De små monstre - Toms arm falder af (2015)
 Merlin og kannibalen (2015)
 Merlin og Dippe-Duttens dukke (2015)
 Merlin og søster hårbolle (2015)

Eksterne henvisninger 
 

Børnebogsforfattere fra Danmark
Dansksprogede forfattere fra Danmark
FAR til FIRE - Til Julebal I Nisseland

FAR til FIRE - Til Julebal I Nisseland er en dansk musical baseret på Far til fire-universet, og af Adam og James Price.

Musicalen havde Joakim Pedersen som kapelmester og Joy-Maria Frederiksen som instruktør. Rollen som Far blev spillet af Niels Olsen, der som bekendt også spillede Far i den 3. generation af filmserien.

Musicalen havde premiere i Tivolis Koncertsal 15. november 2013 og spillede frem til 19. december 2013. Musicalen blev produceret af 'FAR til FIRE Musical Aps' og i samarbejde med Tivoli.

Far Til Fire Musical – Til Julebal i Nisseland (2013)

Rollerne 
 Niels Olsen – Far
 Finn Nielsen – Onkel Anders
 Jeanne Boel – Fru Sejersen
 Kristine Yde – Søs
 Christian Berg – Peter
 Pelle Emil Hebsgaard – Tyv 1
 Kim Ace Nielsen – Tyv 2
 Rikke Hvidbjerg – Overklassepige
 Henrik Launbjerg – Diverse/understudy
 Line Krogholm – Lærerinde
 Niels Weyde – Direktør/rektor
 Mads Knarreborg – Direktørens søn
 Elias Amati-Aagesen og Marius Rybner – Lille Per
 Carl Gustav Reinhold Mikkelsen og Daniel Bisgaard – Ole
 Freja Krogsgaard Kotschwara og Lea Monrad Post – Mie
 Feline Sølvsteen og Frida Luna Rosawall – Lille pige
 Rebecca Mai Nieric – Ensemble
 Roberta Næss-Schmidt – Ensemble
 Sara Helene Block Henriksen – Ensemble
 Sofie Emma Lohmann – Ensemble
 Julie Wickstrøm – Ensemble
 Signe Staugaard Koch – Ensemble
 Claudia Hebo Rask Smith – Ensemble
 Emma Vendelboe Ertner – Ensemble
 Magnus Ørby – Ensemble
 Frederik Rose – Ensemble
 Nickolas Due Feit – Ensemble
 Benjamin Glover – Ensemble
 Sebastian Mérie – Ensemble
 Theo Koefoed – Ensemble

Ekstern henvisning 
 FAR til FIRE - Til Julebal I Nisselands hjemmeside

Musicals fra Danmark
Til Julebal I Nisseland
Styrelsen for Universiteter og Internationalisering

Styrelsen for Universiteter og Internationalisering var en dansk styrelse under Ministeriet for Forskning, Innovation og Videregående Uddannelser det nuværende Uddannelses- og Forskningsministeriet .

Styrelsen blev 1. oktober 2013 fusioneret med Styrelsen for Videregående Uddannelser og Uddannelsesstøtte til Styrelsen for Videregående Uddannelser

Eksterne henvisninger
 Styrelsens hjemmeside 

Etableret i 2011
Danske styrelser
Danmarks Evalueringsinstitut

Danmarks Evalueringsinstitut (EVA) er en uafhængig, dansk statslig organisation, der har ansvaret for evaluering og kvalitetsudvikling af alle dele af det danske uddannelsessystem fra dagtilbud til universiteter. 

EVA blev oprettet i 1999 under Undervisningsministeriet, og hører nu under Børne- og Undervisningsministeriet (2021). Det er formålet, at EVA gennem evalueringer, analyser og redskaber bidrager til at udvikle kvaliteten indenfor dagtilbud, skole og uddannelser.
Organisationen er beliggende i Holbæk og beskæftiger ca. 100 medarbejdere i 2021.

Siden september 2021 har Christina Barfoed-Høj været direktør for EVA.

EVA har en bestyrelse, som består af en formand, der er udpeget af undervisningsministeren, og ni medlemmer, der er indstillet af forskellige relevante råd og ministerier. Derudover har EVA et repræsentantskab med 34 medlemmer. Her er skoleejere, bestyrelsesforeninger, arbejdsgivere, elev- og studentersammenslutninger, rektorforsamlinger, ledersammenslutninger og faglige lærerorganisationer repræsenteret.

Eksterne henvisninger 
 EVA's hjemmeside
 EVA på Facebook
 EVA på LinkedIn

Etableret i 1999
Evalueringsinstitut
Dansk Center for Undervisningsmiljø

Dansk Center for Undervisningsmiljø (DCUM) er en dansk statslig institution, der skal medvirke til at sikre og udvikle et godt undervisningsmiljø på uddannelsessteder og et godt børnemiljø i dagtilbud. Centret er organiseret som en selvstændig enhed under Børne- og Undervisningsministeriet, men udfører sit arbejde uafhængigt af ministeriet.

DCUM blev etableret i 2001 på baggrund af vedtagelsen af undervisningsmiljøloven, og fik udvidet sit arbejdsområde med vedtagelsen af børnemiljøloven i 2006. Centret fungerer som videnscenter, der arbejder for at inddrage børn, elever og studerende i kvalitetsudviklingen af det miljø, de færdes i til daglig. Fra og med 1.august 2017 huser DCUM ligeledes Den Nationale Klageinstans mod Mobning.

DCUM beskæftiger 10 fastansatte medarbejdere og er beliggende i Randers.

Eksterne henvisninger 
 DCUM's hjemmeside

Etableret i 2002
Center for Undervisningsmiljø
Per Wennick

Per Jonny Wennick (født 31. maj 1949) er en dansk journalist og dokumentarfilminstruktør.

Wennick blev efter nysproglig studentereksamen fra Falkonergårdens Gymnasium uddannet folkeskolelærer fra N. Zahles Seminarium og læste senere teatervidenskab og dramaturgi ved Københavns Universitet. I 1974 kom han til DR, hvor han siden 1980 har arbejdet i dokumentarafdelingen.

Blandt Wennicks mest kendte produktioner er Grevinden på tredje, der omhandler grevinde Erna Hamilton. Han har modtaget flere danske og udenlandske priser bl.a. en TV-Oscar i 1999 for Ingen slinger i valsen og igen i 2003 for Æblehovedet og Kommandanten. I 2005 lavede han Varvara – uden mors velsignelse, et portræt af baronesse Varvara Hasselbalch.

PW har gennem årene for DR skrevet manuskript til, instrueret og tilrettelagt flere end 80 TV-dokumentarer oftest med en psykologisk indfaldsvinkel til enkeltpersoner, grupper og problemstillinger.

Jagten på mig selv
Per Wennick udsendte i julen 2021 dokumentaren "Jagten på mig selv" om sit liv som børnehjemsbarn på Børnehjemmet Godthåb, og som deltager i et delvist CIA-finansieret psykologisk eksperiment, The Copenhagen High Risk Study, som  han uvidende var deltager i, i mange år. Han forsøger at finde ud af hvorfor ingen i forskningsmiljøet greb ind, selv om de var klar over, at han og flere andre hundrede børnehjemsbørn, der deltog i undersøgelsen, i årevis var udsat for vold og seksuelle overgreb. Han forsøgte at finde sin journal, og sporede den til  Psykiatrisk Center Glostrup men oplevede at papirene blev makuleret da han søgte adgang til dem.

Andre produktioner 

En kultiveret rappenskralde. (Portræt af Lise Nørgaard, 2007). Prinsesse på vej. (Portræt af den kommende prinsesse Marie, 2008). De udvalgte (Om livet i Den Kgl. Ballet, 2011). Hundekirkegården (Om mennesker og deres afdøde kæledyr, 2012). Frits – Ølhundens søn. (Portræt af afdøde Frits Helmuth, 2013). Søstre af Det dyrebare Blod. (Om livet i et kloster med bøn, kortspil og fodbold, 2015). Palle, Bent og bøssebaren (Om 2 aldrende bøssers venskab, 2015). En stille forsvinden. (Serie om en ung bankdirektør, der bliver ramt af Alzheimers sygdom, 2016). Biker for Vorherre. (Om rockeren, der blev kristen, 2018). Skøn, skæv og 98. (Om frihedskæmperen og eventyreren, Tove, der som 98årig nyder en daglig joint.  2019).

Per Wennick har skrevet flere artikler og undervist på journalistiske kurser (DJE) og på Københavns Universitet - primært i ”Menneskelig indsigt og etik” - i forbindelse med dokumentarproduktioner. 

Per Wennick modtog i 2015 TV-branchens ærespris ”Otto”.

Kilder og  henvisninger

 

Journalister fra Danmark
Filminstruktører fra Danmark
Ansatte i DR
George Abela

George Abela (født 22. april 1948 i Qormi) er en maltesisk advokat, politiker, og han var Maltas præsident i perioden 4. april 2009 - 4. april 2014.

Abela studerede engelsk, maltesisk og historie ved Maltas Universitet før han studerede jura. Udover en ordinær grad i jura, har han også studeret europaret og opnåede graden Magister Iuris. Abela har arbejdet som advokat og været juridisk rådgiver for fagforeninger. Fra 1982 til 1992 var han præsident i Malta Football Association. Abela blev i 1992 næstformand i Partit Laburista. Efter partiet vandt valget i 1996 blev Abela juridisk rådgiver for statsministeren. Han blev i 2009 valgt til præsident med støtte fra begge partier i parlamentet.

Referencer 

Politikere fra Malta
Maltas præsidenter
Mono (Benin)

Mono er et departement i Benin der ligger i den sydvestlige del af landet langs kysten af Beninbugten. Det grænser til departementerne Kouffo og Atlantique, og mod vest grænser det langs floden Mono til landet Togo. Før reformen i 1999 som delte de oprindelige seks departementer i tolv nye, var departementet Kouffo, der ligger mod nord, en del af Mono.

Blandt sprogene i området er er Gen, Ewe og nogle af Phla–Pherá-sprogene.

Administrativ inddeling 
Mono er inddelt i fem kommuner.

 Athieme
 Bopa
 Comé
 Grand-Popo
 Houéyogbé

Benins departementer
Lokossa

Lokossa er et arrondissement, en kommune, og hovedstad i departementet Mono i Benin. Navnet Lokossa kan oversættet til "under iroko-træet".

Kommunen dækker et areal på 260 kvadratkilometer og havde i 2002 en befolkning på 77.065 mennesker.

Referencer 

Kommuner i Benin
Triel

Triel () er en vadefugl, der ses i Danmark som en meget sjælden gæst fra det sydlige Europa.

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 Gill, F & D Donsker (Eds). 2012. IOC World Bird Names (v 3.2) www.worldbirdnames.org

Eksterne henvisninger 
 “DK listen” hos www.netfugl.dk  Triel i Danmark
 Beskrivelse af triel på Dansk Ornitologisk Forenings hjemmeside

Fugle fra Eurasien
Spaniens fugle
Fugle fra Nordafrika
Mågevadefugle
Nilfugle
Burhinus

Burhinus er en slægt af vadefugle, der omfatter 8 arter i verden. De er udbredt på alle kontinenter, bortset fra Antarktis. De foretrækker især varme og tørre områder. Arten triel (Burhinus oedicnemus) forekommer som en sjælden gæst i Danmark.

Kilder 
 Gill, F & D Donsker (Eds). 2012. IOC World Bird Names (v 3.2). www.worldbirdnames.org 
 Klaus Malling Olsen, Danmarks fugle – en oversigt, Dansk Ornitologisk Forening 1992, .

Eksterne henvisninger 

Mågevadefugle
Ørkenløber

Ørkenløber (Cursorius cursor) er en fugl, der ses som en tilfældig gæst i Danmark fra Nordafrika eller Mellemøsten.

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 Gill, F & D Donsker (Eds). 2012. IOC World Bird Names (v 3.2) www.worldbirdnames.org

Eksterne henvisninger 
 “DK listen” hos www.netfugl.dk  Ørkenløber i Danmark

Mågevadefugle
Fugle fra Nordafrika
Fugle fra Vestasien
Lille kobbersneppe

Lille kobbersneppe (Limosa lapponica) er en vadefugl, der ses som almindelig trækgæst fra det nordlige Fennoskandinavien på vej til overvintring i Vestafrika eller langs Vesteuropas kyster, nogle få overvintrer også i Vadehavet.

Den lille kobbersneppe ligner stor kobbersneppe, men mangler de tydelige sort-hvide kontraster på vinger og hale. Desuden holdes kroppen vandret, når den går, mens stor kobbersneppe har en mere opret holdning. Stemmen er et gøende kirruk eller giv-giv.

Træk 

Den lille kobbersneppe trækker i flokke til Østasiens, Alaskas, Australiens, Afrikas, Nordvesteuropas og New Zealands kyster.

Den newzealandske underart Limosa lapponica baueri kaldes 'Kūaka' på maori.

I 2007 blev det vist, at den newzealandske underart trækker fra New Zealand til det Gule Hav - det længste kendte fugletræk uden mellemlandinger. Dr. Clive Minton fra Australasian Wader Studies Group udtalte at afstanden mellem lokationerne er 9575 km, men at den faktisk fløjne afstand var 11026 km, og at trækket tog omkring ni dage. I alt fald tre andre små kobbersnepper ser også ud til at være fløjet direkte til det Gule Hav fra New Zealand.

Én hun i flokken, "E7", fløj videre fra Kina til Alaska, hvor hun blev gennem ynglesæsonen. Den 29. august 2007 fløj hun fra Avinof-halvøen i Vestalaska uden stop til Piako River nær Thames, New Zealand, og satte dermed ny rekord på 11680 km.

Noter

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .

Eksterne henvisninger 
 Beskrivelse af lille kobbersneppe på Dansk Ornitologisk Forenings hjemmeside

Fugle fra Alaska
Fugle fra Nordasien
Fugle fra Skandinavien
Mågevadefugle
Voice - Danmarks Største Stemme (Sæson 2)

Anden sæson har premiere den 15. september 2012 på TV 2. Finalen finder sted den 24. november 2012.

Første fase: Blindtests 
De første fem programmer er såkaldte "blindtests", hvor de fire coaches ikke kan se deltagerne. De kan kun bedømme deltageren ud fra deres sangstemme, og får først lov til at se deltageren, hvis de vælger personen. Hvis flere coaches vil have deltageren, er det op til deltageren selv, hvilket team de vil ende på. I sidste program havde de fire coaches mulighed for at vælge et såkaldt wildcard – en ekstra deltager til deres hold.

Anden fase: Battles 
I fire battle-runder sætter de fire coaches deres egne sangere op mod hinanden; En mod en dyster sangere fra samme hold mod hinanden i én sang, som de skal synge sammen. Efter hver battle er det op til holdets coach at vælge, hvem der går videre til den afgørende tredje fase: live-shows.
 Denne sanger gik videre til live-shows.

Tredje fase: Live-shows

Statistik 

I den sidste fase skal de de 16 tilbageværende deltagere optræde direkte i fjernsynet. Hver uge vil der blive elimineret deltagere. Finalen finder sted den 24. november 2012, hvor seerne vælger, hvilken af de fire tilbageværende deltagere – én fra hvert hold – der skal vinde konkurrencen.

Første liveshow 
I det første live-show er det to sangere fra hvert team, der skal optræde. Elimineringen foregår på den måde, at coachens 100 points, og seerne stemmer bliver lagt sammen. Så den ene deltager, går videre til semi-finalen, imens den anden ryger ud.

Andet liveshow 
I det andet live-show er det to sangere fra hvert team, der skal optræde. Elimineringen foregår på den måde, at coachens 100 points, og seerne stemmer bliver lagt sammen. Så den ene deltager, går videre til semi-finalen, imens den anden ryger ud.

Tredje liveshow 
I det tredje live-show er det to sangere fra hvert team, der skal optræde. Elimineringen foregår på den måde, at coachens 100 points, og seerne stemmer bliver lagt sammen. Så den ene deltager, går videre til finalen, imens den anden ryger ud.

Finalen 
Ved finalen er det kun seerne, som har indflydelse på, hvem der vinder. Udover seernes sms-stemmer tæller også antallets af Spotify-streamings af aftenens numre. Deltagerne optræder tre gange; først med et cover-nummer, derefter en duet med deres coach og dennes sang og til sidst med et originalt nummer, som deltageren helt eller delvist selv har komponeret og skrevet.

Resume af deltagere 

Tv-underholdningsprogrammer
Canadisk kobbersneppe

Canadisk kobbersneppe (Limosa haemastica) er en vadefugl, der yngler over trægrænsen i Alaska og Canada og desuden langs bredderne af Hudsonbugten. Den overvintrer i Sydamerika og er en tilfældig gæst i Europa.

Canadisk kobbersneppe er truffet en enkelt gang i Danmark, i Ho Bugt i 1986.

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 “DK listen” hos www.netfugl.dk  Canadisk kobbersneppe i Danmark
 Cornell Lab of Ornithology

Eksterne henvisninger 
 Netfugl.dk 
 Avibase - the word bird database

Mågevadefugle
Fugle fra Alaska
Fugle fra Canada
Nina

Nina er et pigenavn, der stammer fra russisk, hvor det betyder "den nådige". 

Pr. januar 2014 var der 9.217 danskere, der bar navnet Nina.

Navnet er sammenfaldende med det spanske ord Niña, der betyder pige. Niña var navnet på ét af de tre skibe, der indgik i Christoffer Columbus flåde af skibe, der i 1492 deltog i opdagelsen af Amerika.

Navnet anvendt i fiktion
 Nina (Radiserne) - En figur i tegneserien Radiserne

Noter 

Pigenavne